28. 8. 91 De Europæiske Fællesskabers Tidende Nr. L 239/23 KOMMISSIONENS BESLUTNING af 29. juli 1991 om de i artikel 4 i Rådets direktiv 90/219/EØF omtalte retningslinjer for klassifi- cering (91/448/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets direktiv 90/219/EØF af 23. april 1990 om indesluttet anvendelse af genetisk modifi- cerede mikroorganismer ('), særlig artikel 4, og ud fra følgende betragtninger : For at opfylde formålet med direktiv 90/219/EØF skal genetisk modificerede mikroorganismer klassificeres i gruppe I og gruppe I] under anvendelse af kriterierne i bilag II og de retningslinjer for klassificering, som er omtalt i artikel 4, stk. 3; Kommissionen skal inden datoen for gennemførelsen af direktivet udarbejde retningslinjer for klassificering ; () EFT nr. L 117 af 8. 5. 1990, s. 1. medlemsstaternes repræsentantudvalg har efter proce- duren i artikel 21 i direktiv 90/219/EØF afgivet positiv udtalelse om denne beslutning — VEDTAGET FØLGENDE BESLUTNING : Artikel 1 Når en genetisk modificeret mikroorganisme er klassifi- ceret i overensstemmelse med artikel 4 i direktiv 90/219/ EØF, skal vedlagte retningslinjer for klassificering anvendes ved fortolkningen af bilag II til direktiv 90/219/ EØF. . Artikel 2 Denne beslutning er rettet til medlemsstaterne. Udfærdiget i Bruxelles, den 29. juli 1991. På Kommissionens vegne Carlo RIPA DI MEANA Medlem af Kommissionen